Tárgyalja: Ügyrendi, Közrendvédelmi és Településfejlesztési Bizottság

Nyilvános ülés anyaga

**Helyi Választási Iroda Vezetőjétől**

**ELŐTERJESZTÉS**

a Helyi Választási Bizottság tagjainak megválasztására

Tisztelt Képviselő-testület!

 A választási eljárásról szóló 2013. évi XXXVI. tv. 23. § előírásai alapján a települési önkormányzat képviselő-testülete választja meg a helyi választási bizottság három tagját és legalább két póttagját, a helyi önkormányzati képviselők általános választásának kitűzését követően, legkésőbb a szavazás napja előtti negyvenkettedik napon, személyükre a helyi választási iroda vezetője tesz indítványt.

A törvény 25. §-a rendelkezik arról, hogy a választási bizottság tagjaira és póttagjaira tett indítványhoz módosító javaslat nem nyújtható be, továbbá, hogy a tagok és póttagok megválasztásáról egy szavazással dönt a Képviselő-testület.

A helyi választási bizottság tagjainak és póttagjainak javasolt személyek korábban is betöltötték ezt a tisztséget, feladatukat felelősségteljesen látták el.

Kérem a Tisztelt Képviselő-testületet, hogy a határozati javaslat szerint hozza meg a döntését a Helyi Választási Bizottság tagjai és póttagjai megválasztásáról.

Az előterjesztés 1 db határozati javaslatot tartalmaz.

Berettyóújfalu, 2019. augusztus 21.

                                                                                                      Dr. Körtvélyesi Viktor

                                                                                              Helyi Választási Iroda vezetője

**HATÁROZATI  JAVASLAT**

Berettyóújfalu Város Önkormányzata Képviselő-testülete a választási eljárásról szóló 2013. évi XXXVI. tv. 23. §. alapján a Berettyóújfalui Helyi Választási Bizottság tagjainak és póttagjainak az alábbi személyeket megválasztja:

Tagok:

           Dr. Gömöri György

Dr. Ökrös Zoltán

            Porkoláb Lajosné dr.

Póttagok:

            Kapornai Andrásné

            Karácsony László

**Határidő:**     azonnal

**Felelős:**        Dr. Körtvélyesi Viktor jegyző